Nr. ............../..................................

**CONTRACT DE SPONSORIZARE**

**I – Părțile contractante**

1.1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, loc. \_\_\_\_\_\_\_\_\_\_\_\_\_\_\_\_\_\_, jud. \_\_\_\_\_\_\_\_\_\_\_\_\_\_\_\_\_\_, CUI \_\_\_\_\_\_\_\_\_\_\_\_\_\_\_\_\_\_\_\_, înregistrată la Oficiul Registrului Comerțului sub nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, având contul nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de **\_\_\_\_\_\_\_\_\_\_\_\_\_\_\_\_\_\_\_\_\_**, cu funcția de \_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de Sponsor pe de o parte,

1.2. **Asociația ONedu**, cu sediul social în Cluj-Napoca, Str. Eugen Ionesco, nr. 67, bl.A, sc.1, apt.27, jud. Cluj, înregistrată în Registrul Asociațiilor și Fundațiilor cu nr.167/24.10.2023, cod fiscal nr. 49039313, reprezentată legal de Andrei-Ștefan Poenaru, cu funcția de Președinte, în calitate de Beneficiar, pe de altă parte,

au convenit să încheie prezentul contract de sponsorizare.

**II – Obiectul contractului**

2.1. În vederea sprijinirii generale a activităților desfășurate de Beneficiar cu scopul îndeplinirii misiunii statutare a acestuia constând în îmbunătățirea infrastructurii și serviciilor de sănătate și asistență medicală din cadrul sistemului public de sănătate din România, Sponsorul transferă și pune la dispoziția Beneficiarului, in conditiile **Ordinului 1679/2022, prin Declaratia 177** și la termenele prevăzute de aceasta, o sponsorizare în bani în valoare de \_\_\_\_\_\_\_\_\_\_\_\_\_\_ Lei.

**III – Obligațiile părților**

3.1. Suma care face obiectul sponsorizarii se va redirectiona de catre ANAF in contul beneficiarului: RO49BTRLRONCRT0CO9563601, deschis la Banca Transilvania, sucursala Cluj-Napoca. Sponsorul trebuie sa completeze și sa depună **declaratia fiscala 177 pana la data de 27.12.2023**, conform prevederilor Ordinului 1679/2022.

3.2. Beneficiarul aduce la cunoștința publicului sponsorizarea prin promovarea numelui sponsorului și, opțional, a sumei sponsorizate pe platforma www.onedu.ro

3.3. Pentru toate acțiunile de comunicare, inclusiv aducerea la cunoștința publicului a actului de sponsorizare realizat, pe site-ul propriu sau alte mijloace de comunicare media, folosind numele proiectului și numele și datele de identificare ale Beneficiarului, Sponsorul se obligă să se consulte cu Beneficiarul pentru aprobarea în prealabil a mesajelor și materialelor de promovare, precum și a canalelor de distribuire. De câte ori va aduce cunoștința publicului sponsorizarea, Sponsorul nu va leza, direct sau indirect, activitatea sponsorizată, bunele moravuri sau ordinea și liniștea publică.

3.4. Beneficiarul se obligă să folosească sumele acordate de către Sponsor în scopul pentru care au fost destinate și să țină la curent Sponsorul cu modul în care au fost utilizate fondurile primite, acesta având dreptul să verifice modul de utilizare a sponsorizării în realizarea obiectului contractului.

3.5. Sponsorul se obligă să nu urmărească, direct sau indirect, direcționarea activității Beneficiarului.

3.6. Beneficiarul va prezenta sponsorului cel puțin un raport de activitate anual, în primele 3 luni de la începutul anului următor. Se exceptează de la această obligație dacă Beneficiarul va public raportul de activitate anual pe platforma sa, www.onedu.ro.

**IV - Durata contractului**

4.1. Prezentul contract de sponsorizarea intră în vigoare la data semnării lui și este valabil până la stingerea obligațiilor părților.

**V - Forța majoră**

5.1. Niciuna dintre părțile contractante nu răspunde de neexecutarea la termen sau/și de executarea în mod necorespunzător - total sau parțial - a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majoră, așa cum este definita de lege. Obligațiile asumate prin contract, în caz de forță majoră, exonerează de răspundere partea care o invocă în condițiile legii.

**VI - Încetarea contractului**

6.1. Prezentul Contract încetează în următoarele cazuri:

a) la îndeplinirea obligațiilor asumate prin Contract;

b) este declarată în stare de incapacitate de plăti sau a fost declanșată procedura de lichidare (faliment) înainte de începerea executării prezentului contract;

c) își încalcă vreuna dintre obligațiile sale, după ce a fost avertizată, printr-o notificare scrisă, de către cealaltă parte, ca o nouă nerespectare a acestora va duce la rezoluțiunea/rezilierea prezentului contract;

d) forță majoră.

**VII – Litigii**

7.1. Eventualele litigii care s-ar putea ivi în legătură cu derularea prezentului Contract vor fi soluționate pe cale amiabilă. Dacă acest lucru este imposibil, litigiul va fi supus, spre soluționare, instanței de drept comun competente material și teritorial.

**VIII – Confidențialitatea**

8.1. Părțile au cunoștință de dispozițiile Regulamentului GDPR și se obligă să le respecte întocmai;

8.2. Fiecare Parte are calitatea de operator de date cu caracter personal;

8.3. Beneficiarul are acces la datele personale ale reprezentanților și ale persoanelor de contact din partea Sponsorului, implicați în managementul, executarea și monitorizarea Contractului;

8.4. Sponsorul declară că reprezentanții și persoanele de contact au fost informați că datele lor personale vor fi dezvăluite terților, în scopul stabilirii, derulării, monitorizării și ținerii evidenței unor astfel de relații contractuale, dacă este cazul;

8.5. Beneficiarul se obligă să prelucreze datele personale ale reprezentanților și persoanelor de contact ale Sponsorului doar în scopul stabilirii, derulării, monitorizării și ținerii evidenței relațiilor contractuale cu Sponsorul;

8.6. Oricând pe parcursul derulării relației contractuale, la solicitarea în scris a Sponsorului, precum și la încetarea relației contractuale, Beneficiarul se obligă să șteargă sau să anonimizeze datele personale ale reprezentanților și/sau persoanelor de contact din partea Sponsorului, cu excepția situațiilor în care Beneficiarul este îndreptățită să stocheze și/sau să prelucreze datele personale respective fie în baza unei prevederi legale, fie în baza unui interes legitim, fie în cazul în care Beneficiarul a obținut separat consimțământul persoanei vizate;

8.7. Divulgarea sau transferul datelor personale către terți este permis fără aprobări prealabile în cazul în care este necesar pentru îndeplinirea unei obligații legale ale Beneficiarului;

8.8. Beneficiarul utilizează măsuri de securitate, necesare pentru protecția împotriva accesului neautorizat la date sau modificării, dezvăluirii ori distrugerii neautorizate de date. Acest lucru presupune practici de colectare, păstrare și procesare de date și măsuri de securitate împotriva accesului neautorizat la sistemele de stocare a datelor personale. Solicităm și furnizorilor noștri de servicii, partenerilor, precum și sponsorilor să întreprindă toate măsurile necesare în vederea protecției împotriva accesului neautorizat la date sau modificării, dezvăluirii ori distrugerii neautorizate de date.

8.9. Datele sunt colectate cu scopul de a trimite invitații și informații privind activitatea finanțată, cu respectarea prevederilor legale în vigoare. De asemenea, datele vor fi folosite de Beneficiar pentru informarea și promovarea altor proiecte și programe desfășurate de către aceasta și cu scop statistic pentru raportări interne sau anuale, cu respectarea prevederilor legale în vigoare. Datele personale vor fi actualizate anual, la cererea Beneficiarului, ocazie cu care vă puteți exprima acceptul sau refuzul prelucrării și stocării datelor dumneavoastră personale. De asemenea, puteți renunța la primirea de informații despre proiecte și evenimente organizate Beneficiar, printr-o solicitare în scris la secretariat@onedu.ro.

**IX – Dispoziții finale**

9.1. Părţile vor desemna câte o persoană, care vor ţine permanent şi în mod eficient legătura în vederea realizării obiectivelor fixate de comun acord folosind următoarele date de contact:

**SPONSOR:**

**BENEFICIAR:**

Nume și prenume: Andrei Cosmin

Funcția: Director Executiv

Adresa de e-mail: cosmin@onedu.ro

Telefon: 0773704567

Nume și prenume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funcția: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa de e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9.2. Modificarea Contractului poate fi realizată numai în scris, prin acordul ambelor Părţi.

9.3. Prezentul contract intră în vigoare la data semnării sale şi este încheiat în conformitate cu prevederile Legii nr. 32/1994, aşa cum a fost modificată, respectiv ale Codului Fiscal, aşa cum a fost modificat, supunându-se prevederilor acestora.

9.4. În cazul în care oricare din prevederile Contractului devin nule sau inaplicabile, prin efectul legii, o astfel de nulitate sau inaplicabilitate nu afectează restul prevederilor din prezentul Contract, Părţile fiind de acord să renegocieze, de bună-credinţă, înlocuirea respectivelor prevederi nule sau inaplicabile, cu alte prevederi care să reflecte intenţiile celor două Părţi, conform legii.

Contractul a fost încheiat astăzi \_\_\_\_\_\_\_\_\_\_\_\_\_\_\_\_ în 2 (două) exemplare, ambele cu valoare de original, câte unul pentru fiecare Parte.

**Sponsor,**

**Beneficiar,**

Andrei-Ștefan Poenaru

Președinte

**\_\_\_\_\_\_\_\_\_\_\_\_\_\_\_\_\_**

Administrator